6.4.2022
DA
Den Europæiske Unions Tidende
C 152/83
1.8.
EØSU bemærker, at batterier kan have en begrænset levetid i forhold til resten af udstyret.
Udvalget anbefaler, at der indføres samme standarder for batterier, som anvendes i computere, tablets eller mobiltelefoner, således at de kan udskiftes, og det ikke bliver nødvendigt at købe helt nyt udstyr, hvis batteriet udviser funktionsfejl på et tidligt tidspunkt. 1.9.
EØSU fremhæver elektronikproducenternes ansvar med hensyn til bæredygtig udvikling og opfordrer dem til at sikre, at omkostningerne ved batteriudskiftning er beskedne, og at den tekniske gennemførlighed afholder brugerne fra at udskifte hele det elektroniske udstyr, når kun batteriet behøver at blive udskiftet. 1.10.
EØSU opfordrer Kommissionen til at henstille til producenterne ikke at forsøge at omgå lovgivningen ved at ændre spænding eller strømstyrke, som vil gøre det nødvendigt at anvende mærkets oplader og umuligt at nå de i direktivet opstillede mål. 1.11.
EØSU opfordrer Kommissionen og Europa-Parlamentet til at iværksætte en omfattende informationskampagne rettet mod den brede offentlighed, så snart lovgivningen er blevet vedtaget, for således at oplyse forbrugerene og tilskynde dem til i fremtiden kun at anskaffe udstyr med USB-C-grænseflade.
2.
Baggrund for udtalelsen 2.1.
Siden 2009 har Kommissionen forsøgt at begrænse fragmenteringen af markedet for grænseflader til opladning af mobiltelefoner og lignende enheder.
Disse initiativer har imidlertid kun ført til frivillige ordninger (2), der ikke er juridisk bindende, og som derfor ikke sikrer en konsekvent og ensartet anvendelse. 2.2.
De seneste frivillige initiativer opfylder ikke fuldt ud Unionens politiske mål om at reducere elektronisk affald (e-affald), sikre brugervenlighed og undgå fragmentering af markedet for opladere. 2.3.
En manglende harmonisering på dette område kan føre til væsentlige forskelle mellem medlemsstaternes love, forordninger, administrative bestemmelser eller praksis om interoperabilitet for mobiltelefoner og lignende kategorier eller klasser af radioudstyr med deres opladere og om levering af radioudstyr uden opladere. 2.4.
Derfor kræves der handling på EU-plan for at fremme en fælles grad af interoperabilitet og formidling af oplysninger om radioudstyrs opladningskarakteristika til slutbrugere. 2.5.
I januar 2020 vedtog Europa-Parlamentet en beslutning (3), der opfordrede til hurtig vedtagelse af en standard for universalopladere til mobiltelefoner for at undgå yderligere fragmentering af det indre marked. 2.6.
Det anslås, at mobiltelefonopladere stod for omkring 11 000 ton e-affald i 2018, og at de dermed forbundne livscyklusemissioner lå på ca. 600 kt CO2-ækvivalenter. 2.7.
Unionen er fast besluttet på at fremme en effektiv anvendelse af ressourcer ved at gå over til en ren, cirkulær økonomi gennem indførelse af initiativer som f.eks.
Europa-Parlamentets og Rådets direktiv 2012/19/EU (4) og senest gennem indførelsen af den europæiske grønne pagt.
Dette direktiv har til formål at reducere det e-affald, der produceres ved salg af radioudstyr, og at reducere udvindingen af råmaterialer og CO2-emissionerne genereret ved produktion, transport og bortskaffelse af opladere og derved fremme en cirkulær økonomi. 2.8.
Forslaget sigter mod at indføre krav i Europa-Parlamentets og Rådets direktiv 2014/53/EU (5) vedrørende kommunikationsprotokoller for opladning, opladningsgrænsefladen (dvs. ladestikket) for disse kategorier eller klasser af radioudstyr, samt de oplysninger, der skal formidles til slutbrugerne om opladningsegenskaber for disse kategorier eller klasser af radioudstyr.
(2) (3) (4) (5)
https://ec.europa.eu/docsroom/documents/2417/attachments/1/translations Europa-Parlamentets beslutning af 30. januar 2020 om en universaloplader til mobilt radioudstyr (2019/2983(RSP)) (EUT C 331 af 17.8 2021, s. 2).
Europa-Parlamentets og Rådets direktiv 2012/19/EU af 4. juli 2012 om affald af elektrisk og elektronisk udstyr (WEEE) (EUT L 197 af 24.7.2012, s. 38).
Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).